b'\n_START_ARTICLE_\nK\xc5\x8dta Hirano\n_START_SECTION_\nCarrera\n_START_PARAGRAPH_\nVa iniciar la seva carrera com a assistent de mangaka (es descriu a ell mateix com a "horrible" i "mandr\xc3\xb3s" en aquesta ocupaci\xc3\xb3 d\'assistent) i posteriorment, com a artista de manga, va passar a gaudir d\'un \xc3\xa8xit limitat amb mangues relativament desconeguts com Angel Dust, Coyote, Gun Mania i Hi Tension. El seu primer gran \xc3\xa8xit va arribar amb la s\xc3\xa8rie de manga Hellsing, que va iniciar l\'any 1997 i posteriorment es va publicar mensualment a la revista de manga Young King OURs._NEWLINE_No obstant aix\xc3\xb2, Hellsing no \xc3\xa9s la primera s\xc3\xa8rie de Hirano en publicar-se al Young King Ours mensual. L\'any 1996 es va publicar en aquesta revista l\'antecessor de Hellsing, The Legend Of The Vampire Hunter, una altra s\xc3\xa8rie de Hirano que \xc3\xa9s un conte basat en la Segona Guerra Mundial. La hist\xc3\xb2ria t\xc3\xa9 lloc en una estaci\xc3\xb3 de tren a R\xc3\xbassia, i compta amb dos personatges femenins (sorprenentment similars als personatges d\'Integra Hellsing i Yumiko/Yumie a Crossfire), i que s\xc3\xb3n en realitat espies encobertes del r\xc3\xa8gim alemany, amb un prop\xc3\xb2sit com\xc3\xba: l\'\xc3\xa8xit de l\'Operaci\xc3\xb3 Barbarossa. Aquesta hist\xc3\xb2ria es va veure embolicada en una q\xc3\xbcesti\xc3\xb3 de t\xc3\xadtols dels King Young Ours, per\xc3\xb2, a causa del llan\xc3\xa7ament de Hellsing, i la s\xc3\xa8rie de manga es va descontinuar en favor del mateix Hellsing._NEWLINE_A Otakon l\'any 2006 Hirano va dir en una entrevista que en un any i mig o dos anys acabaria Hellsing. El mes d\'octubre de 2008 va terminar Hellsing en el cap\xc3\xadtol 95. Mentre que posava fi a la seva Manga m\xc3\xa9s reconegut, Hirano pensava en el nou projecte Drifters, sobre un guerrer japon\xc3\xa8s de l\'\xc3\xa8poca feudal que es transporta a una dimensi\xc3\xb3 desconeguda. Drifters va apar\xc3\xa8ixer el mes d\'abril 2009.'